  Туспуктэм: Руслан Нуриахметов Наталия Сильвестрова Уваысь пинал хоккеистъёслэн «Ягуар» командазы азбар хоккейя «Лёд и пламя» огъяросси турнирын кыкетӥ инты басьтӥз. Ӵошатсконъёс 20-23 толсуре Саратов улосвылын ортчизы. Со сярысь элькун тӧролэн но кивалтэтлэн пресс-службазы ивортӥз. Удмуртиысь спортсменъёс Саратовысь хоккеистъёслы гинэ келязы, пумиськонзы 7:8 лыдын быриз. Нош Ува командаысь шудӥсь Егор Рябов турнирын тужгес устоез защитник луиз. « Шудӥсьёсмы олимпи чемпионэн Андрей Коваленкоен пумиськизы, асгожтӥськемзэ басьтӥзы, Россиысь хоккейлэн легендаеныз туспуктэм лэсьтӥзы. Дорамы кубок, аспӧртэмлыко медальёс, грамотаос, кузьымъёс, призъёс но яркыт мылкыд вайиськомы » Александр Анастасин, Уваысь «Ягуар» командалэн тренерез Пусъём, шуркынмонэ Уваысь команда «Добрый лёд – 2023» кубокын вормиз. Тодэ вайытом, Удмуртилэн командаез Глазкарын следж-хоккеен шудонъя огъяросси турнирын пиналъёс пӧлын кыкетӥ инты басьтӥз. Тегъёс: Спорт Хоккей пиналъёс ӵошатсконъёс Ува Удмуртия  